**ZA ČARŠIJU**

Ako sutra sunce za brijeg zađe
ti me brate ne pitaj što suze lijem
zovni mi cigane lijepe da mi sviraju
a ja ću svaku pjesmu čaršiji rodnoj da podarim
jutrima ranima što behar kroz avlije šeta
djeci što rosom ogrebana koljena kite
svirajte pjesmu za starog Ahmu milog
pa da se u kolo upletemo i smijehom ulice rodimo
za đeda mi starog što ga tišina pojela
za staru majku što nam baklave složila
ja bi sevdah međ crkveno zvono salio
i pred noćnu molitvu sa džamije ruže prosuo
braći lijepoj što pod mjesecom se rodila
i sestri što međ cvijećem žena postala
dajte mi pjesme da čaršiju napijem
pa da sunce na ramena teška dignem
da grije korenje što nam sevdah rodi
pa da se ko najrođeniji rod u obraze ljubimo
jer dom nam sirot međ brijegom narast’o
gdje se braća po nosevima dugim poznaju
i svima majke istu pogaču spremaju
ja bi cigane u avlije nam plodne
jer nas jade što brda meka rodiše
samo sunce od mraka krije
pa ako ono sutra međ brijeg zađe
ja bi da se za ruke držimo
i čaršiju još jednom od ljubavi napijemo.

**Šifra: behar**